**Un vânzător**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un vânzător de litere- n cuvinte...

Iluzii finisate-așa cuminte

Că vin cumpărători să se tocmească,

Poate cu ei mai mult o să vorbească!

Se-adună gură- cască și-s deciși

Să scoată din flăcări cărbunii-ncinși

Căci sunt bureți și cârpele uscate

De visuri în cuvinte ambalate.

Și vinde și se bucură paiața,

Și-ntinde vrăjitorul iarăși ața,

Îi tremură privirea printr-o sticlă...

Curând il vor vedea toți ca prin pâclă!

Meticulos, scenariul și-l parcurge,

În praf de oboseală se retage,

Își numără în umbră iar câștigul...

Când un cocoș își strigă cucurigul.

Atunci se face fum si se înalță

Prin geamul spart al cârciumii din piață

Și stă ascuns în poduri sau mansarde

Până ce-o zi in soare se va arde

Și iarăși vine dulcea înserare

Când el va fi la mare căutare...